### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 7. oktober 2020 har vedtaget Magistratens foranstående indstilling af 21. september 2020.

Magistratsafdelingen for Teknik og Miljø udarbejder notat.

Endelig vedtagelse af forslag til Lokalplan 1129 Ny indgangsbygning med forplads til Den Gamle By ved [adresse] og tillæg nr. 73 til Kommuneplan 2017.

### Resumé

Lokalplan 1129 gælder for et område i den sydlige del af Den Gamle By og [adresse] have. Området afgrænses mod nordvest af [adresse], som er en intern vej i [adresse], og [adresse]. Mod syd / sydvest afgrænses området af [adresse] samt mod nord og øst af [adresse]. Mod syd ligger [adresse].

Lokalplanområdet er ca. 0,2 ha stort, beliggende i byzone og offentlig ejet, men anvendes af Den Gamle By.

Den Gamle By er et statsanerkendt, landsdækkende kulturhistorisk specialmuseum, organiseret som selvejende institution.

På baggrund af anmodning fra den selvejende institution er der udarbejdet et forslag til en lokalplan for ovennævnte område.

Formålet med lokalplanen er at give mulighed for, at området kan anvendes til en ny hovedindgang til Den Gamle By samt en forplads til denne. Forpladsen er overgangen til den sydligste del af [adresse].

Den nye bygning kan opføres i 3 etager og bliver ca. 1.500 m2 stort.

Lokalplanforslaget er ikke i overensstemmelse med kommuneplanen, da det er nødvendigt at justere afgrænsningen mellem to rammeområder. Lokalplanforslaget er derfor ledsaget af et tillæg til kommuneplanen.

Der er indgået en brugsaftale mellem Den Gamle By og Teknik og Miljø omkring anvendelsen, vedligeholdelsen og udseendet af den sydligste del af [adresse] mellem den nye hovedindgang og [adresse].

Forslag til lokalplan 1129 og forslag til kommuneplantillæg 73 har været offentlig fremlagt i perioden 25. juni til 20. august 2020. Der fremkom ingen bemærkninger til forslagene. Der foreslås på den baggrund ingen ændringer til planforslagene.

### Indstilling

Det indstilles,

At 1) forslag til Lokalplan nr. 1129 vedtages endeligt med de ændringer, der fremgår af indstillings afsnit 5.6 og,

At 2) forslag til Tillæg nr. 73 til Kommuneplan 2017 vedtages endeligt.

### Sagens forløb

16-09-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 21-09-2020 Magistraten
Fremsendes til [adresse] med bemærkning, at Magistraten i mødet den 21. september 2020 anbefaler, at byrådet tiltræder Magistratsafdelingen for Teknik og Miljøs indstilling af 7. september 2020.
 07-10-2020 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 7. oktober 2020 har vedtaget Magistratens foranstående indstilling af 21. september 2020.

Magistratsafdelingen for Teknik og Miljø udarbejder notat.